**Ministru kabineta rīkojuma**

**"Par Ministru kabineta balvas piešķiršanu" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2010. gada 5. oktobra noteikumiem Nr. 928 „Kārtība, kādā dibināmi valsts institūciju un pašvaldību apbalvojumi” un pamatojoties uz Ministru kabineta Apbalvošanas padomes 2015. gada 12. oktobra sēdes lēmumu (protokols Nr. 9). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Apbalvošanas padome izskatīja saņemtos ierosinājumus par Ministru kabineta balvas piešķiršanu:1. Finanšu ministrijas Fiskālās politikas departamenta direktora vietniekam, Ekonomisko un finanšu lietu nodaļas vadītājam **Mihailam Kozlovam** par nozīmīgu ieguldījumu Eiropas Stratēģiskā investīciju fonda tiesiskā regulējuma apstiprināšanā Latvijas prezidentūras laikā Eiropas Savienības Padomē, Prezidentūras mērķu sasniegšanā ekonomiskajos un finanšu jautājumos (Finanšu ministrijas 2015. gada 2. jūlija vēstule Nr. 10-15/3553 un 2015. gada 23. septembra vēstule Nr. 10-15/5030);2. Literatūrzinātniecei **Gundegai Grīnumai** par mūža ieguldījumu Latvijas izcilo dižgaru – literātu Raiņa un Aspazijas daiļrades pētniecībā, kā arī par ieguldījumu Raiņa un Aspazijas 150. jubilejas gada norisē (Kultūras ministrijas 2015. gada 21. septembra vēstule Nr. 3.1.1-4/2569);3. Aktierim **Ģirtam Jakovļevam** par mūža ieguldījumu Latvijas teātra un kino mākslā, ar izcilu aktiermeistarību atveidojot lomas uz Latvijas Nacionālā teātra skatuves un kinofilmās (Kultūras ministrijas 2015. gada 21. septembra vēstule Nr. 3.1.1-4/2573);4. Pedagoģei, horeogrāfei, Deju svētku virsvadītājai, Triju Zvaigžņu ordeņa virsniecei **Ingrīdai Edītei Saulītei** par mūža ieguldījumu dejas mākslā, Dziesmu un deju svētku tradīcijas saglabāšanā un tālāknodošanā (Kultūras ministrijas 2015. gada 21. septembra vēstule Nr. 3.1.1-4/2572);5. Dzejniekam **Jānim Rokpelnim** par mūža ieguldījumu Latvijas literatūrā, radot izcilus literāri spilgtus darbus dzejā un prozā, kā arī ar savām recenzijām veicinot jauno autoru daiļrades attīstību (Kultūras ministrijas 2015. gada 21. septembra vēstule Nr. 3.1.1-4/2571);6. Latvijas Nacionālā mākslas muzeja direktorei **Mārai Lācei** par ieguldījumu Latvijas Nacionālā mākslas muzeja attīstībā un starptautiskajā atpazīstamībā (Kultūras ministrijas 2015. gada 21. septembra vēstule Nr. 3.1.1-4/2570);7. Latgales Lauksaimniecības zinātnes centra direktorei Lauksaimniecības doktorei **Venerandai Stramkalei** par nozīmīgu ieguldījumu Latvijas lauksaimniecības zinātnē un izglītībā, kā arī Latgales novada augkopības nozares attīstībā (Latvijas Agronomu biedrības Balvu nodaļas 2014. gada 5. decembra vēstule Nr. 6 un Zemkopības ministrijas 2015. gada 25. septembra vēstule Nr. 7.3-23/92/2015-IP);8. Agronomam **Valdim Dzenim** par nozīmīgu ieguldījumu lauksaimniecības nozares attīstībā (Lauksaimnieku organizāciju sadarbības padomes 2015.gada 23.septembra vēstule Nr.111 un Zemkopības ministrijas 2015. gada 9. oktobra vēstule Nr. 7.3-23/98/2015-IP);9. Biedrības “Zemnieku saeima” valdes priekšsēdētāja vietniekam lauksaimniekam **Jurim Cīrulim** par ilggadēju ieguldījumu saimnieciskajā un sabiedriskajā darbībā, kā arī demokrātiskas un tiesiskas valsts attīstībā (Zemkopības ministrijas 2015. gada 17. septembra vēstule Nr. 7.3/73/2015-IP);10. Latvijas Republikas Centrālās statistikas pārvaldes priekšniecei **Aijai Žīgurei** par ilggadēju un profesionālu darbu, kā arī inovatīvu pieeju valsts statistikas sistēmas attīstībā (Ekonomikas ministrijas 2015. gada 25. septembra vēstule Nr. 1-1-76970);11. Latvijas Biomedicīnas pētījumu un studiju centra direktora padomniekam, Zinātniskās padomes loceklim bioloģijas doktoram profesoram **Elmāram Grēnam** par mūža ieguldījumu molekulārās bioloģijas attīstībā Latvijā (Izglītības un zinātnes ministrijas 2015. gada 29. septembra vēstule Nr. 01-05/4028);12. Basketbolistei nodibinājuma “Latvijas Olimpiešu sociālais fonds” valdes priekšsēdētājai **Iulijakai Semjonovai** par mūža ieguldījumu sportā (Izglītības un zinātnes ministrijas 2015. gada 29. septembra vēstule Nr. 01-05/4035);13. Valsts sociālās aprūpes centra “Latgale” direktorei **Mārītei Grigānei** par ieguldījumu sociālās aprūpes un sociālās rehabilitācijas pakalpojuma kvalitātes pilnveidošanā personām ar smagiem garīga rakstura traucējumiem, personāla profesionalitātes celšanā un radošu pieeju institūcijas centra infrastruktūras pilnveidošanā (Labklājības ministrijas 2015. gada 21. septembra vēstule Nr. 23.1-1-06/57);14. Valsts sociālās apdrošināšanas aģentūras Informācijas tehnoloģiju departamenta Informācijas sistēmu izstrādes daļas vadītājai **Inārai Cīmurei** par ieguldījumu Latvijas sociālās apdrošināšanas sistēmas darbībā un attīstībā (Labklājības ministrijas 2015. gada 21. septembra vēstule Nr. 23.1-1-06/57);15. Latvijas Zinātņu akadēmijas akadēmiķim habilitētajam arhitektūras doktoram **Jānim Krastiņam** par nopelniem arhitektūras un pilsētvides pētījumos un nozīmīgu monogrāfiju izdošanu (Latvijas Zinātņu akadēmijas 2015. gada 21. septembra vēstule Nr.1.1.-1/292;16. Biedrības “Latvijas politiski represēto apvienība” priekšsēdētājam **Gunāram Resnajam** par nozīmīgu ieguldījumu latviešu tautas vēsturiskās atmiņas saglabāšanā un nacionālo vērtību stiprināšanā (Ministru prezidenta 2015. gada 1. oktobra vēstule Nr.1.1.2/62);17. Eiropas Savienības tiesas tiesnesim **Egilam Levitam** par nozīmīgu ieguldījumu Latvijas tieslietu sistēmas attīstībā, demokrātijas un tiesiskuma stiprināšanā, par īpaši nozīmīgiem zinātniskajiem sasniegumiem tieslietu nozarē (Tieslietu ministrijas 2015. gada 21. septembra vēstule Nr. 1-10/3364).Apbalvošanas padome atbalstīja ierosinājumus par Ministru kabineta balvas piešķiršanu:**1. Gundegai Grīnumai;****2. Ingrīdai Edītei Saulītei;****3. Aijai Žīgurei;****4. Iulijakai Semjonovai;****5. Mārītei Grigānei.**Apbalvošanas padome ierosināja Ministru kabineta balvai izvirzītajām personām piešķirt Ministru kabineta Atzinības rakstu:1. Mihailam Kozlovam;2. Ģirtam Jakovļevam;3. Jānim Rokpelnim;4. Venerandai Stramkalei;5. Valdim Dzenim;6. Jurim Cīrulim;7. Elmāram Grēnam;8. Inārai Cīmurei;9. Gunāram Resnajam;10. Egilam Levitam.Apbalvošanas padome nolēma atlikt ierosinājumu izskatīšanu par Ministru kabineta balvas piešķiršanu Mārai Lācei un Jānim Krastiņam un izskatīt tos, izvērtējot 2016. gada Ministru kabineta balvas kandidatūras.  |
| 3. | Projekta izstrādē iesaistītās institūcijas | Valsts kanceleja |
| 4. | Cita informācija | Nav  |

II–VII sadaļa – projekts šo jomu neskar.

Iesniedzējs:

Ministru prezidente Laimdota Straujuma

Vizē:

Valsts kancelejas direktors Mārtiņš Krieviņš

12.10.2015.

809

Irēna Pļaveniece

67082911; irena.plaveniece@mk.gov.lv